CELEX: 62013CN0041
Language: da
Date: 2013-01-25 00:00:00
Title: Sag C-41/13: Anmodning om præjudiciel afgørelse indgivet af Gerechtshof Amsterdam (Nederlandene) den 25. januar 2013 — Inspecteur van de Belastingdienst Holland-Noord/Kantoor Zaandam mod MSA International Holdings BV og MSA Nederland BV

27.4.2013   
            
            
               DA
            
            
               Den Europæiske Unions Tidende
            
            
               C 123/9
            
         Anmodning om præjudiciel afgørelse indgivet af Gerechtshof Amsterdam (Nederlandene) den 25. januar 2013 — Inspecteur van de Belastingdienst Holland-Noord/Kantoor Zaandam mod MSA International Holdings BV og MSA Nederland BV
   (Sag C-41/13)
   2013/C 123/13
   Processprog: nederlandsk
   
      Den forelæggende ret
   
   Gerechtshof Amsterdam
   
      Parter i hovedsagen
   
   
      Sagsøger: Inspecteur van de Belastingdienst Holland-Noord/Kantoor Zaandam
   
      Sagsøgte: MSA International Holdings BV og MSA Nederland BV
   
      Præjudicielle spørgsmål
   
   
               1)
            
            
               Foreligger der en restriktion for den frie etableringsret som omhandlet i artikel 43 EF, sammenholdt med artikel 48 EF, derved, at de pågældende nægtes ret til, at den nederlandske ordning om skattemæssige enheder anvendes på det i Nederlandene hjemmehørende datterdatterselskab/pågældende [MSA Nederland], for så vidt angår dette selskabs aktiviteter og formue?
               Er i denne sammenhæng den situation, som datterdatterselskabet/pågældende [MSA Nederland] befinder sig i, i lyset af den målsætning, der forfølges med den nederlandske ordning om skattemæssige enheder […] med (i) situationen for et i Nederlandene hjemmehørende selskab, der er datterselskab af et i Nederlandene hjemmehørende mellemholdingselskab, som ikke tidligere har valgt at blive føjet sammen i en skattemæssig enhed med moderselskabet, der også er hjemmehørende i Nederlandene, hvorfor det som datterdatterselskab lige så lidt som pågældende [MSA Nederland] må etablere en skattemæssig enhed — udelukkende — med deres (mor)moderselskab, eller med (ii) situationen for et datterdatterselskab, der også er hjemmehørende i Nederlandene, og som tidligere sammen med sit i Nederlandene hjemmehørende moderselskab har valgt at etablere en skattemæssig enhed sammen med sit ligeledes i Nederlandene hjemmehørende (mor)moderselskab, og hvis aktiviteter og formue derfor — i modsætning til hvad der gælder for pågældende [MSA Nederland] — er blevet konsolideret i skattemæssig henseende?
            
         
               2)
            
            
               Har det for besvarelsen af spørgsmål 1, første afsnit, nogen betydning […], om det nævnte udenlandske mellemholdingselskab, såfremt det ikke opererede i Nederlandene via et datterselskab, men via et fast forretningssted, havde kunnet vælge — for så vidt angår dette faste forretningssteds aktiviteter og formue — at etablere en skattemæssig enhed med sit i Nederlandene hjemmehørende moderselskab?
            
         
               3)
            
            
               Såfremt og for så vidt spørgsmål 1, første afsnit, besvares bekræftende, kan en sådan restriktion da begrundes med tvingende almene hensyn, især med nødvendigheden af at bevare sammenhængen i beskatningsordningen, herunder forhindring af ensidet og tosidet dobbelt medregning af tab […]?
            
         
               4)
            
            
               Såfremt og i det omfang det tredje spørgsmål skal besvares bekræftende, er en sådan restriktion da forholdsmæssig […]?